Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1697

c) 0,1 mSv/h-t a jármû külsõ oldalai által alkotott függõleges síkoktól 2 méter távolságban bármely pontban, vagy amennyiben a rakományt nyitott jármûvön szállítják, a jármû külsõ élei által meghatározott függõleges síkoktól 2 m távolságban bármely ponton. 4) A hasadóanyagot tartalmazó küldeménydarabok elkülönítése a szállítás és az átmeneti tárolás során 4.1) Az azonos tárolóhelyen átmenetileg tárolt, hasadóanyagot tartalmazó küldeménydarabok, egyesítõcsomagolások vagy konténerek számát oly módon kell korlátozni, hogy az ilyen küldeménydarabok, egyesítõcsomagolások vagy konténerek egyes csoportjainak kritikussági biztonsági mutatószám összege az 50-et ne haladja meg. Az ilyen küldeménydarabok, egyesítõcsomagolások és konténerek csoportjait úgy kell tárolni, hogy azok az ilyen küldeménydarabok, egyesítõcsomagolások és konténerek más csoportjaitól minimálisan 6 méteres távolságra legyenek. 4.2) Ha a kritikussági biztonsági mutatószámok összege egy jármûvön vagy egy konténerben meghaladja az 50-et, mint azt az elõzõ „E” táblázat megengedi, akkor úgy kell tárolni, hogy legalább 6 m távolság maradjon a hasadóanyagot tartalmazó küldeménydarabok, egyesítõcsomagolások és konténerek más csoportjaitól vagy a radioaktív anyagokat tartalmazó más jármûvektõl. 5) Sérült vagy szivárgó küldeménydarabok, szennyezett csomagolóeszközök 5.1) Amennyiben egy küldeménydarab nyilvánvalóan sérült vagy tömítetlen, vagy feltételezhetõ, hogy a küldeménydarab megsérült vagy tömítetlenné vált, az ehhez a küldeménydarabhoz való hozzáférést korlátozni kell és a szennyezettség mértékét, valamint az ebbõl származó sugárzási szintet szakembernek kell a lehetõ leggyorsabban megbecsülni. A vizsgálatnak a küldeménydarabra, a jármûre, a környezõ ki- és berakási területre, valamint szükség esetén a jármûben szállított minden más árura ki kell terjednie. A személyek, javak és a környezet védelme céljából, szükség esetén az illetékes hatóságok által hozott intézkedésekkel összhangban további rendelkezéseket kell foganatosítani, hogy az ilyen szivárgás vagy sérülés következményeit leküzdjék és minimálisra csökkentsék. 5.2) A küldeménydarabokat, amelyekbõl a radioaktív tartalom a normális szállítási feltételekre engedélyezett határokat meghaladó mértékben kiszabadult, felügyelet mellett el szabad távolítani egy elfogadható átmeneti helyre, de csak helyreállítás vagy javítás és sugárszennyezettség-mentesítés után szállíthatók tovább. 5.3) A radioaktív anyagok szállítására rendszeresen használt jármûvek és szerelvényeik szennyezettség szintjét idõszakonként ellenõrizni kell. Az ilyen vizsgálatok gyakoriságát a szennyezettség valószínûsége és a radioaktív anyag szállított mennyisége szerint kell meghatározni. 5.4) Az 5.5) pontban elõírtak kivételével, mindazon jármûveket, szerelvényeiket vagy más részüket, amelyek a szállítás során a 4.1.9.1.2 pontban meghatározott határokat meghaladó mértékben szennyezõdtek radioaktív anyagokkal vagy amelyek 5 µSv/h értéket meghaladó sugárzási szintet mutatnak, szakembernek kell a lehetõ leghamarabb a szennyezettségtõl mentesíteni; ezeket mindaddig nem szabad újra használni, amíg a nem tapadó szennyezettség mértéke meghaladja a 4.1.9.1.2 pontban megállapított értékeket és amíg a szennyezettségtõl való mentesítés után a felületen a tapadó radioaktív szennyezettségbõl eredõ sugárzási szint nem kisebb mint 5 µSv/h. 5.5) A radioaktív anyagok kizárólagos használat melletti szállítására alkalmazott egyesítõcsomagolást, konténert, tartányt, IBC-t vagy jármûvet csak a belsõ felületének tekintetében és csak addig, amíg kifejezetten ezen kizárólagos használat alatt maradnak, mentesíteni kell az elõzõ 5.4) pont és a 4.1.9.1.4 pont követelményei alól. 6) Egyéb elõírások Ha egy küldemény nem szolgáltatható ki, akkor a küldeményt biztonságos helyen kell tárolni, az illetékes hatóságokat a lehetõ leggyorsabban tájékoztatni kell, és a további eljárásra nézve utasítást kell kérni. „B” MELLÉKLET A SZÁLLÍTÓESZKÖZÖKRE ÉS A SZÁLLÍTÁSRA VONATKOZÓ ELÕÍRÁSOK

Source: https://magyarkozlony.hu/hivatalos-lapok/5edcf8da753b633d66a6a31517ab04bd8bf2bc4b/dokumentumok/0b8210bca184acf3f7154a86bac77f26215747f7/letoltes